Matempu 10 ne malongo manene a tshiamu tshia mitaku (27-39)
Badi bajikija kuenza bintu bia mu nzubu bia or (48-51)
7 Biakangata Solomo bidimu 13 bua kuibaka nzubu* wende yeye,+ too ne muvua nzubu wende mujima mujike.+2 Wakibaka Nzubu wa Ditu dia Lebanona+ uvua ne nkubita* lukama mu bule, nkubita 50 mu butshiama, ne nkubita 30 mu butumbuke pa milongo inayi ya makunji a mutshi wa sedre; ne kuvua mikamba ya mutshi wa sedre+ pa makunji.3 Bavua balamike mabaya a mutshi wa sedre pa mutu pende, pa mikamba mitshiamakane ya mutshi wa sedre ivua misombe pa makunji; avua 45, 15 mu mulongo wonso.4 Kuvua milongo isatu ya madidishi mela mu nyunguluilu, ne dididishi dionso divua ditangilangane ne dikuabu mu milongo isatu.5 Bibuelelu bionso ne mabaya a mu nseke ya mushiku wa mbelu bivua ne nyunguluilu ya nseke inayi,* anu muvua kumpala kua madidishi avua matangilangane ne makuabu mu milongo isatu.6 Wakibaka kabidi Nzubu* wa makunji uvua ne nkubita 50 mu bule ne nkubita 30 mu butshiama, ne kuvua lutanda kumpala kuende luikale ne makunji ne kamusaka.7 Wakibaka kabidi Nzubu* wa Nkuasa wa bukalenge,+ muaba uvuaye ne bua kulumbuluishila, mmumue ne: Nzubu wa Dilumbuluisha,+ ne bakalamikaku mitshi ya sedre kumbukila panshi too ne ku mikamba ya muulu.8 Dibalasa divuaye ne bua kusombela, mu lupangu lukuabu,+ divua panyima pa Nzubu,* ne bavua babibake mu mushindu umue. Wakibaka kabidi nzubu mufuanangane ne Nzubu eu bua muana wa Palô uvua Solomo muangate bua ikale mukajende.+9 Bionso ebi bivua bienza ne mabue a mushinga mukole+ masonga bilondeshile bunene buvua bukengela, mapeya ne nsele* wa mabue munda ne panyima, kumbukila ku tshishimikidi too ne ku mabue a mulongo wa kuulu, ne pambelu too ne ku lubanza lunene.+10 Tshishimikidi tshivua tshienza ne mabue manene menemene, mabue a mushinga mukole; kuvua mabue avua ne nkubita dikumi, ne makuabu ne nkubita muanda mukulu.11 Pa mutu pawu pavua mabue a mushinga mukole, masonga bilondeshile bunene buvua bukengela, ne kuvua kabidi mitshi ya sedre.12 Kumpenga kua lubanza lunene kuvua milongo isatu ya mabue masonga ne mulongo wa mikamba ya mutshi wa sedre, anu bu muvuabi bua lubanza lua munda+ lua nzubu wa Yehowa ne lutanda lua nzubu.+13 Mukalenge Solomo wakabikidisha Hilama,+ ne bakalua nende bafumina ku Tulo.14 Uvua muana wa mukaji mukamba wa mu tshisa tshia Nafatale, ne tatuende uvua nsenda wa tshiamu tshia mitaku muena Tulo;+ uvua mupiluke bikole, muikale ne lungenyi lua bungi+ ne dimanya dia bungi bua midimu yonso ya kuenza ne tshiamu tshia mitaku.* Nunku wakalua kudi mukalenge Solomo ne wakenza mudimu wende wonso.15 Wakenza makunji abidi a tshiamu tshia mitaku;+ dikunji dionso divua ne bule bua nkubita 18, ne bivua biangata nshinga wa kupima nende wa bule bua nkubita 12 bua kunyungulula dikunji dionso.*+16 Wakenza mitu ibidi ya tshiamu tshia mitaku bua kuasa ku mutu kua makunji. Mutu umue uvua ne bule bua nkubita itanu, ne mukuabu uvua ne bule bua nkubita itanu.17 Bavua balengeje mitu ya makunji ne bukondo bua tukanu buvuabu benze ne tushene tuvua tulukakaja anu bu mionji;+ muanda mutekete bua mutu umue, muanda mutekete bua mutu mukuabu.18 Wakenza kabidi bimuma bia grenade mu milongo ibidi binyunguluke bukondo bua tukanu bua kuela ku mitu ya makunji ivua ku mutu kua makunji; wakenza nanku bua mitu yonso ibidi.19 Mitu ya makunji ivua ku mutu kua makunji a ku lutanda ivua mienze bu bilongo bia kapapankole bia bule bua nkubita inayi.20 Mitu ya makunji ivua ku mutu kua makunji abidi, kuulu kua muaba muvungamane uvua mutuangane ne bukondo bua tukanu; ne kuvua bimuma bia grenade 200 mu milongo kumpenga kuonso kua mutu wonso wa dikunji.+21 Wakimanyika makunji a lutanda lua ntempelo.*+ Wakimanyika dikunji dia ku tshianza tshia dia balume,* kudinyikaye ne: Yakina,* pashishe wakimanyika dikunji dia ku tshianza tshia dia bakaji,* kudinyikaye ne: Boaza.*+22 Mitu ya makunji ivua mienze bu bilongo bia kapapankole. Nunku mudimu wa makunji wakajika.23 Pashishe wakenza Mbuu* wa tshiamu tshiengulula.+ Uvua wa tshijengu, muikale ne nkubita dikumi kumbukila ku mubangubangu umue ne ku mubangubangu mukuabu ne uvua ne nkubita itanu mu butumbuke, ne bivua biangata muonji wa kupima nawu wa bule bua nkubita 30 bua kumunyungulula.*+24 Kuvua kabidi bilengejilu bia bibulubulu+ kuinshi kua mubangubangu wende, bimunyunguluke yonso mujima, bibulubulu dikumi bua nkubita umue, bibulubulu dikumi bua nkubita umue kumpenga kuonso kua Mbuu, ne milongo ibidi ya bibulubulu bienzelaku.25 Mbuu uvua musombe pa ngombe milume 12,+ ngombe isatu mitangile ku nord, isatu mitangile ku ouest, isatu mitangile ku sud, ne isatu mitangile ku est; ne Mbuu uvua musombe pa ngombe ayi, ne bia nyima biayi bivua bitangija munkatshi.26 Mupimbu wende uvua bunene bua tshianza;* ne mubangubangu wende uvua muenze bu mubangubangu wa dikopo, muikale bu tshilongo tshia kapapankole tshikanguke. Uvua ubuela bipiminu 2 000 bia bata.*27 Pashishe wakenza matempu* dikumi+ a tshiamu tshia mitaku. Ditempu dionso divua ne nkubita inayi mu bule, nkubita inayi mu butshiama, ne nkubita isatu mu butumbuke.28 Bavua benze matempu mushindu eu: Avua ne bitata mu nseke, ne bitata bia mu nseke ebi bivua pankatshi pa milonda mitshiamakane.29 Pa bitata bia mu nseke bivua munkatshi mua milonda mitshiamakane pavua ntambue,+ ngombe ne bakeluba,+ ne bimfuanyi bia muomumue abi bivua pa milonda mitshiamakane. Pa mutu pa ntambue ne ngombe ne muinshi muayi muvua bilengejilu bienze bu bijengu bikosa.30 Ditempu dionso divua ne nkata inayi ya tshiamu tshia mitaku ne milonda ya tshiamu tshia mitaku ivua ituangaja nkata, ne milonda yadi inayi ya mu matumba ivua ikuata milonda ayi. Muinshi mua dilongo muvua bitekelu bia dilongo, bienza ne bilengejilu bienze bu bijengu bikosa mu luseke lua tshitekelu tshionso.31 Mushiku wa dilongo dinene uvua munda mua tshikaba, dikale ne nkubita umue kumbukila mu ntaku muadi too ne ku mubangubangu wa kuinshi kua tshikaba; mushiku wa tshikaba uvua tshijengu, ne tshikaba atshi pamue ne bitekelu bia dilongo bivua bule bua nkubita umue ne tshitupa. Pa tshikaba apu pavua bilengejilu; tutata tua kumpenga kuatshi tuvua tua nseke inayi, katuvua tua bijengu to.32 Nkata inayi ivua kuinshi kua bitata bia mu nseke, ne milonda ivua ikuata nkata ivua milamakaja ku ditempu, ne lukata luonso luvua ne bule bua nkubita umue ne tshitupa.33 Nkata ayi ivua mienze bu nkata ya ditempu dietu dia tshianana edi. Milonda yayi ivua iyikuata, mibangubangu* yayi, nsambu yayi, ne binyungulukilu biayi bivua bienza bionso ne tshiamu tshiengulula.34 Kuvua milonda inayi ku matumba anayi a ditempu dionso ivua idikuata; milonda yadi ayi ivua mienzela ku* ditempu adi.35 Ku mutu kua ditempu kuvua tshikaba tshia tshijengu tshikale bule bua tshitupa tshia nkubita, ne pa mutu pa ditempu apu, tunyunguluilu tuatshi ne tubitata tua mu nseke muatshi tuvua tuenzelapu.*36 Uvua muondole pa tunyunguluilu tuatshi ne pa tubitata tuatshi tua mu nseke muzole bimfuanyi bia bakeluba, bia ntambue, ne bia mabue a ngaji bilondeshile muaba uvua nawu kanyunguluilu konso ne katata konso, ne bijengu bikosa binyunguluke kumpenga kuonso.+37 Eu ke mushindu uvuaye muenze matempu dikumi;+ avua menza onso mafuanangane,+ mikale bunene bumue ne mushindu umue.38 Wakenza malongo manene dikumi a tshiamu tshia mitaku;+ dilongo dionso divua mua kubuela bipiminu 40 bia bata. Dilongo dionso divua ne nkubita inayi.* Kuvua dilongo dimue bua ditempu dionso dia ku matempu dikumi.39 Pashishe wakateka matempu atanu ku dia balume dia nzubu ne matempu makuabu atanu ku dia bakaji dia nzubu, ne wakateka Mbuu ku luseke lua dia balume dia nzubu, ku sud lua ku est.+40 Hilama+ wakenza kabidi malongo manene, bikasu,+ ne bibakudi.+ Nunku Hilama wakajikija mudimu wonso uvuaye muenzele mukalenge Solomo ku nzubu wa Yehowa:+41 makunji abidi+ ne mitu ya makunji ivua mienze bu bibakudi ivua ku mutu kua makunji abidi; tukanu tubidi+ bua kuela ku mitu ya makunji ivua mienze bu bibakudi ivua ku mutu kua makunji;42 bimuma bia grenade 400+ bua makondo a tukanu abidi, milongo ibidi ya bimuma bia grenade bua bukondo buonso, bua kuela ku mitu ibidi ya makunji ivua mienze bu bibakudi ivua ku mutu kua makunji abidi;43 matempu dikumi+ ne malongo manene dikumi+ pa matempu;44 Mbuu+ ne ngombe milume 12 muinshi mua Mbuu;45 ne bintu bia kuboya nabi butu, bikasu, bibakudi, ne bintu bionso bivua Hilama muenzele mukalenge Solomo ne tshiamu tshia mitaku tshipela, bua nzubu wa Yehowa.46 Mukalenge wakabifudila mu mishete ya diima mu tshitupa tshia buloba tshia Yadene, pankatshi pa Sukota ne Saletana.47 Solomo wakalekela bintu bionso kabiyi bipima bualu bivua bia bungi menemene. Bujitu bua tshiamu tshia mitaku kabuvua bumanyike to.+48 Solomo wakenza bintu bionso bua nzubu wa Yehowa: tshioshelu+ tshia or; mêsa a or+ bua kutekapu mampa a dileja;49 bitekelu bia miendu+ bia or muimpe menemene, bitanu ku dia balume ne bitanu ku dia bakaji kumpala kua nzubu wa munda menemene; ne bilongo bikadi bikanguke,+ miendu, ne tushola tua kukoka natu mikaba ya miendu,* bionso bia or;+50 malongo manene, bintu bia kujima nabi kapia,+ bibakudi, makopo,+ ne bintu bia kuambuila kapia,+ bionso bia or muimpe menemene; ne ntaku ya milonda ya biibi bua nzubu wa munda,+ mmumue ne: Muaba Mutambe Tshijila, ne bua biibi bia nzubu wa ntempelo,+ bionso bia or.51 Nunku mukalenge Solomo wakajikija mudimu wonso uvuaye ne bua kuenza bua nzubu wa Yehowa. Pashishe Solomo wakalua ne bintu bivua tatuende Davidi muvuije bia tshijila,+ ne wakela arjan, or, ne bintu bikuabu mu bibutshilu bia nzubu wa Yehowa.+
lua_Latn lua_Latn lua_Latn